# Bí-kok

| A-bí-lī-ka Ha̍p-chiòng-kokUnited States of America |
| --- |
|
kok-kî

kok-hui

 |
| **Chu-kù:**In God We Trust (Koaⁿ-hong, Eng-bûn) "Lán Sìn Siōng-tè" E Pluribus Unum (Thôan-thóng, Latin-gí) "Iû chiòng-to kàu chi̍t ê" |
| **Kok-koa:** The Star-Spangled Banner "Seng-tiâu-kî" **Kok-ka chìn-hêng-khek:**The Stars and Stripes Forever "Éng-oán ê Seng-tiâu-kî"  |
|  |
| Siú-to͘ | Washington, D.C. |
| Siāng-tōa siâⁿ-chhī | New York Chhī |
| Koaⁿ-hong gí-giân | *Bô tē-kok kap* |
| Sêng-jīn ê kok-ka gí-giân | Eng-gí |
| Sêng-jīn ê tē-hng gí-giân | Se-pan-gâ-gí, Hawaii-gí |
| Chèng-hú | Liân-pang, chóng-thóng-chè, Li̍p-hiàn-chè kiōng-hô-kok |
|  |
| • chóng-thóng  | Donald Trump |
| • hù-chóng-thóng  | J. D. Vance |
| • Hā-īⁿ Gī-tiúⁿ  | Mike Johnson |
| • Liân-pang Chòe-ko Hoat-īⁿ īⁿ-tiúⁿ  | John Roberts |
|  |
| Li̍p-hoat ki-kò͘ | Kok-hōe |
| • Siōng-īⁿ | Siōng-īⁿ |
| • Hā-īⁿ | Hā-īⁿ |
| Bīn-chek |
| • Lóng-chóng | 9,833,520 km2 (3,796,740 sq mi) (tē 4 miâ) |
| • Chúi-he̍k (%) | 4.66 |
| Jîn-kháu |
| • 2021 nî kó͘-kè | 331,893,745 |
| • 2020 nî phó͘-cha | 331,449,281 (tē 3 miâ) |
| • Bi̍t-tō͘ | 87/km2 (225.3/sq mi) (tē 146 miâ) |
| GDP (PPP) | 2021 nî kó͘-kè |
| • Lóng-chóng | $22.940 bān-ek (tē 2 miâ) |
| • Pêng-kin | $69,375 (tē 8 miâ) |
| GDP (bêng-gī) | 2021 nî kó͘-kè |
| • Lóng-chóng | $22.940 bān-ek (tē 1 miâ) |
| • Pêng-kin | $69,375 (tē 5 miâ) |
| Gini (2020 nî) |  48.5 ko |
| HDI (2019 nî) |  0.926 chin ko · tē 17 miâ |
| Hoè-pè | Bí-kim ($) (USD) |
| Sî-khu | UTC−4 ~ −12, +10, +11 |
| • Hā-sî-kan (DST) | UTC−4 ~ −10 |
| Sî-kan keh-sek | mm/dd/yyyy |
| Siong-iōng tiān-goân | 110–120 V, 60 Hz |
| Khui-chhia hong-hiòng | iū |
|  tiān-oē khu-hō | +1 |
| ISO 3166 tāi-hō | US |
| Siōng-téng domain | .us |

**Bí-kok** (米國 ia̍h-sī 美國), choân-miâ **A-bí-lī-ka Ha̍p-chiòng-kok** (亞米利加合眾國, Eng-gí: United States of America, "Tī Bí-chiu ê Liân-ha̍p Chu-kok"), mā thang kiò chò **A-be̍k-lī-ka** (亞墨利加), **Bí-lī-kian** (美利堅) ia̍h **Hoe-kî** (花旗), sī tī Pak Bí-chiu, Thài-pêng-iûⁿ ê 1 ê liân-pang kiōng-hô-kok. I ê niá-thó· tùi tang-pō͘ ê Tāi-se-iûⁿ hái-hoāⁿ kàu kah se-pō͘ ê Thài-pêng-iûⁿ. Pak-pêng ê lio̍k-tē piⁿ-kài kap Canada sio-liâm; lâm-pêng kap México sio-óa. Tī sai-pêng hái-siōng hām Lō͘-se-a sio-tú. Lēng-gōa koh ū hái-gōa ê niá-thó͘, pau-koat Puerto Rico, Midway Khoân-chiau, Guam. Bí-kok ū 50 ê chiu; tī liân-pang chè-tō͘ hā, in bó͘-chióng thêng-tō͘ ū ka-kī tē-hng ê chū-tī-koân.

## Tē-lí

Chiap tī Ka-ná-tah ê Iân-hái-tē (*The Maritimes*), sī Sin Eng-lân ê pak-pō͘, lāi-bīn hâm Maine, New Hampshire, kap Vermont; in hiòng lâm sī kang-gia̍p hoat-ta̍t ê lâm-pō͘ Sin Eng-lân, pau-koat Massachusetts, Connecticut kap Rhode Island.

Sin Eng-lân ê soaⁿ-tē thang kòe New Jersey ê pak-pō͘, thòng ji̍p Pennsylvania ê tang-pō͘. Chit tè koân-tē hō chò Reading Prong, ū Hudson Kang tùi tang-tiong chhiat khui keng-kòe.

## Le̍k-sú

Siōng-bô tī 15,000 nî í-chêng, siōng chá ê chū-bîn chio̍h keng-kòe Siberia lâi kàu Pak Bí-chiu. Pí-lūn kî-tiong chi̍t kûn sī Mississippi bûn-hòa, ùi lông-gia̍p, kiàn-tio̍k, kok-ka-hòa ê siā-hōe lóng ū it-tēng ê hoat-tián.

Ha̍k-kài tùi hiān-chāi sio̍k Bí-kok chia só͘-chāi tī Au-chiu-lâng lâi kàu chìn-chêng ê jîn-kháu bô chheng-chhó ê sò͘-jī, chóng-sī ē-tàng thui-chhek tai-khài 200 bān kàu 1000 bān chó͘-iū. Chāi-tē bûn-bêng ê seng-gōa hong-sek kok-tē bô kâng; hit-chūn, chhin-chhiūⁿ khiā tī kin-á-ji̍t Ohio kap Illinois tē-hng ê Hopewell lâng, chin gâu chè-chō kim-sio̍k-khì, sī lông-gia̍p-sek ê siā-hōe; Nā chhiūⁿ Mississippi kap Missouri ê Cahokia lâng, sī khah chū-jiân seng-oa̍h ê siā-hōe.

## Jîn-kháu

Chiàu Bí-kok Phó͘-cha Kio̍k ê ko͘-sǹg, thong Bí-kok ê jîn-kháu tī 2017 nî 7 goe̍h sî ū 325,719,178 as of July 1, 2017, pêng-kin lâi sǹg ta̍k kang ke 6,646 lâng.

## Chèng-hú kap chèng-tī

### Chèng-tī hun-khu

Bí-kok ê Chòe-ko Hoat-īⁿ tī 1999 nî *Alden v. Maine* àn-kiāⁿ ê châi-phòaⁿ tang-tiong, chí chhut Bí-kok Hiàn-hoat sī kā Bí-kok ê chú-iàu chú-khoân ê tiòng-iàu chi̍t pō͘-hūn lâu hō͘ koh chiu (*state*), lâi pó-chûn koh chiu ê chú-khoân tē-ūi. Chi̍t khoán hêng-sek thang chheng chò sī "siang-têng chú-khoân-sèng" (*dual sovereignty*).

## Chham-chiàu

### Su-chì

* Grant, Susan-Mary (2012). *A Concise History of the United States of America*. Cambridge University Press. ISBN 9780521612791.
* Hudson, John C. (2002). *Across This Land: A Regional Geography of the United States and Canada*. The Johns Hopkins University Press. ISBN 0-8018-6567-0.

### Chù-kha